Basilika ng San Francisco ng Asis

Ang Basilika ng San Francisco ng Asis (Italyano: Basilica di San Francesco d'Assisi; Latin: Basilica Sancti Francisci Assisiensis) ay ang inang simbahan ng Katoliko Romanong Order of Friars Minor Conventual sa Assisi, isang bayan sa rehiyon ng Umbria sa gitnang Italya, kung saan ipinanganak at namatay si San Francisco. Ito ay isang Papal basilika menor at isa sa pinakamahalagang lugar ng peregrinasyong pang-Kristiyano sa Italya. Sa kasamang praylehan nito, ang Sacro Convento, ang basilka ay isang natatanging pook sa mga papalapit sa Assisi. Ito ay naging isang UNESCO Pandaigdigang Pamanang Pook mula pa noong 2000. Ang basilica, na sinimulan noong 1228, ay itinayo sa gilid ng isang burol at binubuo ng dalawang simbahan (kilala bilang ang Mataas na Simbahan at Mababang Simbahan) at isang kripta, kung saan inililibing ang mga labi ng santo. Ang loob ng Mataas na Simbahan ay isang mahalagang maagang halimbawa ng estilong Gotiko sa Italya. Ang Mataas at Mababang Simbahan ay pinalamutian ng mga fresco ng maraming pintor noong huling bahaging medyebal mula sa mga paaralang Romano at Toscano, at kabilang dito ang mga gawa nina Cimabue, Giotto, Simone Martini, Pietro Lorenzetti, at posibleng pati si Pietro Cavallini . Ang saklaw at kalidad ng mga gawa ay nagbibigay sa basilika ng natatanging kahalagahan sa pagpapakita ng natatanging pag-unlad ng Italyanong sining sa panahong ito, lalo na kung ihahambing sa iba pang bahagi ng Kristiyanong Europa. Kasayayan Ang Pransiskanong monasteryo (Sacro Convento) at ang Mababa at Mataas na Basilika (Italyano: Basilica inferiore e superiore) ni Francisco ng Asis ay sinimulan bilang parangal sa lokal na santong ito, kaagad pagkatapos ng kanyang kanonisasyon noong 1228. Inihandog ni Simone di Pucciarello ang lupa para sa simbahan, isang burol sa kanlurang bahagi ng Assisi, na kilala bilang "Burol ng Impiyerno" (Italyano: Colle d'Inferno) kung saan dating pinapatay ang mga kriminal. Ngayon, ang burol na ito ay tinatawag na "Burol ng Paraiso". Noong ika-27 ng Oktubre 1986 at Enero 2002, nagtipon si Papa Juan Pablo II sa Asis kasama ang mahigit 120 kinatawan ng iba't ibang relihiyon at denominasyong Kristiyano para sa isang Pandaigdigang Araw ng Panalangin para sa Kapayapaan . Mga sanggunian Mga panlabas na link Repasuhin ni Saint Francis - Ang opisyal na pagsusuri sa Basilica ng Saint Francis Ang opisyal na website ng Basilica ng Saint Francis Upang makita ang webcam sa puntod ni Saint Francis Ang Basilica ni Saint Francis Frescoes ng Giotto sa itaas na basilica Frescoes ng Pietro Lorenzetti sa ibabang basilica Naka-arkibo 2016-03-20 sa Wayback Machine. Frescoes ng Simone Martini sa ibabang basilica Naka-arkibo 2016-03-20 sa Wayback Machine. Basilica ng Saint Francis ng Assisi - Italya